CELEX: 62022TN0212
Language: hu
Date: 2022-04-21 00:00:00
Title: T-212/22. sz. ügy: 2022. április 21-én benyújtott kereset – Prigozhina kontra Tanács

2022.6.20.   
            
            
               HU
            
            
               Az Európai Unió Hivatalos Lapja
            
            
               C 237/62
            
         
      2022. április 21-én benyújtott kereset – Prigozhina kontra Tanács
      (T-212/22. sz. ügy)
      (2022/C 237/81)
      Az eljárás nyelve: francia
      
         Felek
      
      
         Felperes: Violetta Prigozhina (Szentpétervár, Oroszország) (képviselő: M. Cessieux ügyvéd)
      
         Alperes: az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  állapítsa meg, hogy Violetta Prigozhina keresete elfogadható, és
               
            A felperest érintő részében:
      
                  —
               
               
                  semmisítse meg a 2014/145/KKBP határozat módosításáról szóló, 2022. február 23-i (KKBP) 2022/265 tanácsi határozatot; (1)
                  
               
            
                  —
               
               
                  semmisítse meg az 269/2014/EU rendelet végrehajtásáról szóló, 2022. február 23-i (EU) 2022/260 tanácsi végrehajtási rendeletet; (2)
                  
               
            
                  —
               
               
                  nyilvánítsa ki és állapítsa meg, hogy Violetta Prigozhina nevét mindenképpen haladéktalanul törölni kell a megtámadott jogi aktusokból;
               
            
                  —
               
               
                  a Törvényszék eljárási szabályzatának 87. és 91. cikke alapján az Európai Unió Tanácsát kötelezze a költségek viselésére.
               
            
         Jogalapok és fontosabb érvek
      
      Keresetének alátámasztása érdekében a felperes öt jogalapra hivatkozik.
      
                  1.
               
               
                  Az első jogalap az indokolási kötelezettség megsértésén alapul. A felperes azzal érvel, hogy a Tanács nem tartotta tiszteletben a megtámadott jogi aktusok indokolására vonatkozó kötelezettséget azáltal, hogy nem adott meg semmilyen konkrét bizonyítékot, amely alapján igazolható lenne a felperes nevének a megtámadott határozatok szövegében való említése, vagy érthető lenne az említett említés alapjául szolgáló logika.
               
            
                  2.
               
               
                  A második jogalap az érdemi jogszerűség hiányán alapul. A felperes arra hivatkozik, hogy az indokolás olyan ténybeli hibákat tartalmaz, amelyek miatt az nem kellőképpen megalapozott, és nyilvánvaló értékelési hibát tartalmaz. A felperes vitatja, hogy jelenleg köthető lenne a Concord Management and Consulting Llc társasághoz. Azt is vitatja, hogy a fia a Groupe Wagnerhez köthető, és álláspontja szerint mindenesetre a fiával fennálló kapcsolatából nem lehet érvényesen arra következtetni, hogy közreműködött Ukrajna területi integritásának bármilyen megsértésében.
               
            
                  3.
               
               
                  A harmadik jogalap hatáskörrel való visszaélésen alapul. A felperes szerint a jegyzékbe vétele valójában közvetetten a fia, Yevgeniy Prigozhin ellen irányul.
               
            
                  4.
               
               
                  A negyedik jogalap az alapvető jogok megsértésén alapul. A felperes arra hivatkozik, hogy a jegyzékbe vételét alátámasztó indokok pontatlansága megakadályozza, hogy azokat hatékonyan vitassa.
               
            
                  5.
               
               
                  Az ötödik jogalap az alapvető jogok megsértésén alapul. A felperes arra hivatkozik, hogy a vele szemben alkalmazott korlátozó intézkedések aránytalanok, mivel nem teszik lehetővé a Tanács által követett cél elérését.
               
            
         (1)  Az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2022. február 23-i (KKBP) 2022/265 tanácsi határozat (HL 2022. L 42. I., 98. o.).
      
         (2)  A 269/2014/EU rendelet végrehajtásáról szóló, 2022. február 23-i (EU) 2022/260 tanácsi végrehajtási rendelet (HL 2022, L 42. I., 3. o.).